|  |
| --- |
| **grb****Република Србија****ДРЖАВНО ВЕЋЕ ТУЖИЛАЦА****ул. Ресавска 42****11000 Београд** **ДВТ ПС бр. 1/2017**  **10. април 2017. године** **Б е о г р а д** |

**АПЕЛАЦИОНА ЈАВНА ТУЖИЛАШТВА**

**ЈАВНА ТУЖИЛАШТВА ПОСЕБНЕ НАДЛЕЖНОСТИ**

**ВИША ЈАВНА ТУЖИЛАШТВА**

**ОСНОВНА ЈАВНА ТУЖИЛАШТВА**

Акционим планом за поглавље 23. у тачки 1.1.5.2. предвиђено је прописивање јасне процедуре јавног реаговања Државног већа тужилаца у случајевима политичког утицаја на рад јавног тужилаштва.

Ради примене Акционог плана за поглавље 23. Веће је изменило Пословник о раду („Сл.гласник РС“ 29/2017) и , поред осталог, предвидело да о постојању политичког или другог недозвољеног утицаја на рад јавног тужилаштва Веће обавештава заменик председника Већа, који у том случају поступа као повереник за самосталност. Начин рада заменика председника Већа у својству повереника за самосталност ближе је уређен одлуком Државног већа тужилаца А.бр.393/17 од 07.04.2017. године.

На седници Већа одржаној 23.3.2017. године, изабран је заменик председника Државног већа тужилаца, који самим тим у случајевима политичког и другог недозвољеног утицаја поступа као повереник за самосталност.

С обзиром на то, да је успостављена процедура за обавештавање Већа о политичком и другом недозвољеном утицају на рад јавног тужилаштва, носиоци јавнотужилачке функције убудуће могу поверенику за самосталност указивати на поступке којима се, по њиховом уверењу, угрожава самосталност јавног тужилаштва и професионални интегритет носилаца јавнотужилачке функције. Према указаној потреби, поступци угрожавања самосталности и интегритета могу да буду сврстани и у поверљиве списе у зависности од могућег степена угрожавања или карактера евенуталног недозвољеног утицаја на рад јавног тужилаштва.

Потребно је да јавни тужиоци, основних, виших, јавних тужилаштава посебне надлежности и апелационих јавних тужилаштва са овим дописом и одлукама у прилогу дописа упознају све носиоце јавнотужилачке функције.

Прилог: Одлука о поверенику за самосталност

и одлука о избору заменика председника Већа

 **Заменик председника**

 **Државног већа тужилаца**

 **др Горан Илић**